સ્વૈચ્છિક રક્તદાન માટે લોકોને પ્રેરણા આપનાર ‘રિયલ હિરોઝ’નું આ કાર્યક્રમમાં જાહેર સન્માન કરવામાં આવ્યું હતું. આ પ્રસંગે ઉપસ્થિત GSACSના ડાયરેક્ટર ડૉ. રાજેશ ગોપાલે કહ્યુ કે, દેશમાં ફૂડ સિક્યુરિટી ઉપર ધ્યાન અપાઈ રહ્યું છે તે પ્રકારે બ્લડ સિક્યુરિટી ઉપર પણ ધ્યાન આપવું જરૂરી છે. દસ વર્ષ પહેલા બ્લડ સિક્યુરિટીનો પ્રોગ્રામ તૈયાર કરવા સ્વપ્ન જોયું હતું. આ પ્રોગ્રામ પાછળનો એક માત્ર ઉદ્દેશ બ્લડની જરૂરિયાત ધરાવતા દરેક વ્યક્તિને સહેલાઈથી સેફ્ટી બ્લડ ઉપલબ્ધ કરાવાનો છે. તેમણે કહ્યુ કે, સમગ્ર દેશમાં રક્તદાનમાં ગુજરાત ત્રીજા ક્રમે છે. પ્રથમ ક્રમે પંજાબમાં ૧.૪૪ ટકા, કર્ણાટકમાં ૧.૪૨ ટકા અને ગુજરાતમાં ૧.૩૦ ટકા બ્લડ ડોનેશન દર વર્ષે થાય છે.